Žitňanská, Jana, poslankyňa NR SR (2021-12-10):
Ďakujem veľmi pekne, pán predsedajúci. Dovoľte, teda aby som uviedla pozmeňujúci návrh. A najskôr teda odôvodnenie. V tej prvej časti navrhovaná zmena zavádza do školského zákona možnosť pôsobenia zdravotníckeho pracovníka v materskej škole, v materskej škole pre deti so zdravotným znevýhodnením a základnej škole pre žiakov so zdravotným znevýhodnením, a ďalej vlastne sa, je bod ohľadom toho, že navrhovaná zmena zavádza do školského zákona možnosť zdravotnej starostlivosti v škole poskytovanej zdravotníckymi pracovníkmi a takisto je tu upravený aj informovaný súhlas, za akých okolností teda môže byť poskytnutá táto zdravotná starostlivosť. Ďalej navrhovaná zmena vymedzuje správne poskytovanie zdravotnej starostlivosti poskytované zdravotníckym pracovníkom v škole. Správne poskytovanie zdravotnej starostlivosti bude naplnené vtedy, ak bude poskytnutá v súlade so štandardnými diagnostickými a terapeutickými postupmi. Ďalej, ďalšie odôvodnenie ďalšej časti hovorí o tom, že navrhovaná zmena zaraďuje zdravotnú starostlivosť poskytovanú v škole medzi formy poskytovania zdravotnej starostlivosti v zákone o zdravotnej starostlivosti. Potom ďalšia časť, navrhovaná zmena upravuje podrobnosti zdravotnej starostlivosti poskytovanej v škole zdravotníckym pracovníkom ako novej formy poskytovania zdravotnej starostlivosti podľa zákona o zdravotnej starostlivosti. Určuje rozsah výkonov, ktorý bude môcť zdravotnícky pracovník v rámci poskytovania zdravotnej starostlivosti v škole vykonávať, a ktorý bude limitovaný rozsahom praxe výkonu zdravotníckeho povolania, na výkon ktorého spĺňa podmienky a zároveň aj stanoveným materiálno-technickým vybavením školy. Tu chcem len povedať, že je už aj pripravený návrh vyhlášky, ktorý bude všetky toto upravovať, aby bolo jasné, aké napríklad materiálno-technické zabezpečenie tá škola musí mať, aby vôbec mohla poskytovať takúto starostlivosť. Ďalšia časť hovorí, navrhovaná zmena zákona o poskytovateľoch zdravotnej starostlivosti vyníma poskytovanie zdravotnej starostlivosti zdravotníckym pracovníkom v škole z výkonu samostatnej zdravotníckej praxe. Potom ešte máme časť, ktorá hovorí o tom, kto bude môcť vykonávať dohľad, kto bude kontrolovať, že je vlastne poskytnutá tá zdravotná starostlivosť v súlade so všetkými predpismi, a to vlastne je Úrad pre dohľad nad zdravotnou starostlivosťou. Keďže sú tu teda nejaké povinnosti, tak, samozrejme, k tomu patria aj sankcie za nedodržiavanie. Takže zavádzame možnosť sankcií, a teda pokiaľ ide o výšku tej sankcie, tak je navrhovaná 100 eur, pretože sa to vníma teraz aspoň na začiatku, kým sa otestuje pilotný projekt, teda aby sme nezaťažili tie školy, ktoré budú za to zodpovedné, tak vo výške 100 eur. A posledné odôvodnenie sa týka účinnosti tohto zákona a tam sa navrhuje 15. január 2022, tak aby sme všetko stihli, aby aj pani prezidentka stihla podpísať túto novelu. Čiže dovoľte mi teraz prečítať samotný pozmeňujúci návrh, je trošku dlhší, čiže vás poprosím o trpezlivosť. Pozmeňujúci návrh poslankýň Národnej rady Slovenskej republiky Jany Žitňanskej, Jany Bittó Cigánikovej a Márie Šofranko k návrhu na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 658): 1. V čl. I sa doterajší text pod úvodnou vetou nahrádza týmto znením: „1. V § 28 ods. 14 a § 30 ods. 5 sa spojka „a“ nahrádza čiarkou a na konci sa pripájajú slová: „a zdravotnícky pracovník podľa § 152a“. 2. V § 96 sa dopĺňa odsek 4, ktorý znie: „(4) V materskej škole pre deti so zdravotným znevýhodnením môže pôsobiť aj zdravotnícky pracovník podľa § 152a.“ 3. V § 97 sa dopĺňa odsek 7, ktorý znie: „(7) V základnej škole pre žiakov so zdravotným znevýhodnením môže pôsobiť aj zdravotnícky pracovník podľa § 152a.“ 4. Za § 152 sa vkladá § 152a, ktorý vrátane nadpisu znie: „§ 152a Zdravotná starostlivosť v škole (1) Tam, kde to tento zákon umožňuje, môže byť v škole deťom a žiakom tejto školy poskytovaná zdravotná starostlivosť, a to zdravotníckymi pracovníkmi, ktorí sú v pracovnoprávnom vzťahu s príslušnou školou a ktorí spĺňajú podmienky na výkon zdravotníckeho povolania lekár, sestra, verejný zdravotník alebo zdravotnícky záchranár podľa osobitného predpisu.91a) (2) Zdravotnícky pracovník podľa ods. 1 poskytuje dieťaťu alebo žiakovi školy zdravotnú starostlivosť výlučne na základe prechádzajúceho písomného informovaného súhlasu zákonného zástupcu.91b)“.“ Poznámky pod čiarou k odkazom 91a a 91b znejú: „91a) § 27 ods. 1písm. a), d), g) a l) zákona č. 578/2004 Z. z. v znení neskorších predpisov, 91b) § 6 zákona č. 576/2004 Z. z. v znení zákona č. .../2021 Z. z.“ 2. Za článok I sa vkladajú nové články II až IV, ktoré znejú: „Čl. II Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z. a zákona č. 358/2021 Z. z. sa mení a dopĺňa takto: 1. § 4 sa dopĺňa ods. 8, ktorý znie: „(8) Zdravotná starostlivosť, ktorú poskytuje zdravotnícky pracovník v škole (§ 10b), je poskytnutá správne, ak je poskytnutá v súlade so štandardnými diagnostickými postupmi a štandardnými terapeutickými postupmi.“ 2. V § 7 sa ods.1 dopĺňa písm. e), ktoré znie: „e) zdravotná starostlivosť v škole6d)“. Poznámka pod čiarou k odkazu 6d) znie: „6d) § 152a zákona č. 245/2008 Z. z. v znení zákona č. .../2021 Z. z.“ 3. Za § 10a sa vkladá § 10b ktorý vrátane nadpisu znie: „§ 10b Zdravotná starostlivosť v škole (1) V škole môže byť deťom alebo žiakom tejto školy poskytovaná zdravotná starostlivosť, ak ju poskytuje zamestnanec, ktorý spĺňa podmienky na výkon zdravotníckeho povolania lekár, sestra, verejný zdravotník alebo zdravotnícky záchranár podľa osobitného predpisu; 9ab) tento zamestnanec vykonáva v rámci poskytovania zdravotnej starostlivosti v škole činnosti v rozsahu praxe výkonu zdravotníckeho povolania, na výkon ktorého spĺňa podmienky. (2) Škola, v ktorej sa poskytuje zdravotná starostlivosť, je povinná a) poskytovať zdravotnú starostlivosť správne v súlade so štandardnými diagnostickými a terapeutickými postupmi, b) viesť zdravotnú dokumentáciu v rozsahu podľa § 19 ods. 2, c) zabezpečiť pri poskytovaní zdravotnej starostlivosti minimálne materiálno-technické vybavenie. (3) Požiadavky na materiálno-technické vybavenie školy pre poskytovanie zdravotnej starostlivosti v škole ustanoví všeobecne záväzný právny predpis, ktorý vydá ministerstvo zdravotníctva po dohode s Ministerstvom školstva, vedy, výskumu a športu Slovenskej republiky. (4) Návrh na poskytovanie zdravotnej starostlivosti deťom a žiakom so zdravotným znevýhodnením9ac) v škole vypisuje všeobecný lekár pre deti a dorast na základe žiadosti zákonného zástupcu dieťaťa alebo žiaka. (5) Zdravotnú dokumentáciu dieťaťa a žiaka vedie škola v písomnej forme. Súčasťou zdravotnej dokumentácie dieťaťa a žiaka v škole je aj návrh na poskytovanie zdravotnej starostlivosti deťom a žiakom v škole podľa ods. 4.“ Poznámky pod čiarou k odkazom 9ab a 9ac znejú: „9ab) § 27 ods. 1 písm. a), d), g) a l) zákona č. 578/2004 Z. z. v znení neskorších predpisov. 9ac) V § 2 písm. k) zákona č. 245/2008 Z. z.“ Čl. III Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z., zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., nálezu Ústavného súdu Slovenskej republiky č. 347/2020 Z. z., zákona č. 392/2020 Z. z., zákona č. 393/2020 Z. z., zákona č. 9/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z. a zákona č. 264/2021 Z. z. sa dopĺňa takto: V § 10 ods. 3 sa za slová „dočasnej epidemiologickej ambulancie pre deti a dorast“ vkladá čiarka a slová „poskytovanie zdravotnej starostlivosti zdravotníckym pracovníkom v škole13ba).“ Poznámka pod čiarou k odkazu 13ba znie: „13ba) § 10b zákona č. 576/2004 Z. z. v znení zákona č. .../2021 Z. z. § 152a zákona č. 245/2008 Z. z. v znení zákona č. .../2021 Z. z.“ Čl. IV Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2014 Z. z. (pozn. red.: správne „719/2004 Z. z.“) zákona č. 7/2005 Z. z., zákona č. 353/2005 Z. z., zákona č. 583/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., zákona č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z. zákona č. 220/2013 Z. z. zákona č. 338/2013 Z. z., zákona č. 352/2013 Z. z. zákona č. 185/2014 Z. z., zákona č. zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z. zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona číslo... zákona č. 125/2020 Z. z., zákona č. 264/2020 Z. z., zákona č. 392/2020 Z. z., zákona č. 81/2021 Z. z., zákona č. 133/2021 Z. z., zákona č. 252/2021 Z. z., zákona č. 310/2021 Z. z. a zákona č. 358/2021 Z. z. sa mení a dopĺňa takto: 1. V § 18 ods. 1 sa za písmeno u) vkladá nové písmeno v), ktoré znie: „v) vykonáva dohľad nad poskytovaním zdravotnej starostlivosti v škole 41aaca tým, že dohliada na správne poskytovanie zdravotnej starostlivosti a vedenie zdravotnej dokumentácie za podmienok ustanovených týmto zákonom (§ 50 ods. 11) a 1. ukladá sankcie, 2. ukladá opatrenia na odstránenie zistených nedostatkov alebo ukladá povinnosť prijať opatrenia na odstránenie zistených nedostatkov,“. Doterajšie písmeno v) sa označuje ako písmeno w). Poznámka pod čiarou k odkazu 41aaca znie: „41aaca) V § 10b zákona č. 576/2004 Z. z. v znení zákona č. .../2021 Z. z. § 152a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. .../2021 Z. z.“ 2. V § 50 sa dopĺňa odsek 15, ktorý znie: „(15) Ak úrad pri výkone dohľadu nad poskytovaním zdravotnej starostlivosti v škole zdravotníckym pracovníkom zistí, že táto starostlivosť nebola poskytnutá správne, 71b) alebo ak úrad zistí porušenie povinností ustanovených v § 46 ods. 1, podľa závažnosti zistených nedostatkov a ich následkov môže uložiť škole pokutu (§ 64 ods. 14).“ Poznámka pod čiarou k odkazu 71b) znie: „71b) V § 4 ods. 8 zákona č. 576/2004 Z. z. v znení zákona č. .../2021 Z. z.“ 3. § 64 sa dopĺňa odsekom 14, ktorý znie: „(14) Úrad môže uložiť škole za podmienok ustanovených v § 50 ods.15 pokutu až do výšky 100 eur.“ Doterajší čl. II sa označuje ako čl. V. V súvislosti s vložením nových čl. II až IV sa vykoná legislatívnotechnická úprava názvu zákona. 3. V čl. II sa slová „15. novembra 2021“ nahrádzajú slovami „15. januára 2022“. Pán predsedajúci, skončila som pozmeňujúci návrh. A ešte raz by som sa chcela naozaj úprimne poďakovať všetkým, ktorí pracovali na tomto zákone, a za ich trpezlivosť, za ich odbornosť. A veľmi vás chcem poprosiť o podporu tohto zákona, dnes je Medzinárodný deň ľudských práv, myslím si, že krajší darček pre naše deti, ktoré majú zdravotné postihnutie alebo ktoré majú chronické ochorenie, alebo sú zdravé, len raz budú potrebovať zdravotnú starostlivosť aj na pôde školy, že takýto darček dnes od nás dostanú. Ďakujem veľmi pekne.